Slegs 50% van kankerpasiënte oorleef by dié hospitaal | Maroela Media
Slegs 50% van kankerpasiënte oorleef by dié hospitaal
8 Junie 2014
Slegs 50% van kankerpasiënte wat by Chris Hani Baragwanath Akademiese Hospitaal opgeneem word, oorleef, het ŉ dokter Sondag gesê.
Dokter Stellios Poyiadjis skryf dit daaraan toe dat mense gewoonlik nalaat om betyds vir mediese behandeling te gaan en gewoonlik eers behandeling soek wanneer hulle in die gevorderde stadium van die siekte is. Ma’s neem gemiddeld ongeveer 10 maande voordat hulle mediese bystand vir hul kinders soek.
Poyiadjis het by die hospitaal gepraat waar pres. Jacob Zuma se vrou, Bongi Ngema-Zuma, die kinders se onkologie-eenheid besoek het. Sy het toerusting en voorraad ter waarde van R100 000 aan die hospitaal geskenk wat haar stigting ingesamel het.
Ngema-Zuma het gesê dit gaan goed met die president. Hy is Saterdag in ŉ onbekende hospitaal in Pretoria opgeneem, glo vir ŉ roetine-ondersoek ná ŉ vermoeiende verkiesingsveldtog en oorgang na die nuwe administrasie. Gwede Mantashe, sekretaris-generaal van die ANC, het gesê hulle verwag dat Zuma gistermiddag [Saterdag] of vandag ontslaan sal word. -SAPA
Chris Hani Baragwanath hospitaal kanker
Regering bevraagteken Amcu-staking
ekke · 5 jaar gelede
Hulle hoef nie bang te wees om te sê waar Mr. Zuma opgeneem is nie. Hy is so ongewild – niemand sal opdaag vir besoek of om kerse te brand voor die ingang nie…
Lekker gelag · 5 jaar gelede
Ekke het nou lekker gelag vir jou opmerking. Stem saam met jou.